**НАРОДНО ЧИТАЛИЩЕ „ХРИСТО БОТЕВ 1884“ – БОТЕВГРАД**

***гр. Ботевград, пл.“Освобождение“№ 12, тел./факс:0723 66 198; e-mail:*** ***botchitalichte@abv.bg***

***Проект***

***за дейността на НЧ „Хр. Ботев 1884“***

***през 2022 г.***

**Относно:** *Предстоящи задачи за изпълнение основните функции на читалището през 2022 година.*

Предложението за развитие на читалищната дейност се отнася за календарната 2022 г. Съгласно изискванията на чл. 26 а, ал. 2 от Закона за народните читалища, като нейното отчитане става на заседание на общинския съвет до 31 март на следващата година. Задачата е да се подпомогне годишното планиране и финансиране на читалище „Христо Ботев 1884”. ***Предложението може да се променя и актуализира при необходимост.***

Народно читалище «Христо Ботев 1884» ползва публична общинска собственост, като за дейността си се ръководи от Закона за народните читалища, Устава на читалището, Закона за обществените библиотеки и Вътрешни правила за финансово управление и контрол.

 Дейността на читалището е ориентирана към съхраняване и развитие на българските традиции и народни обичаи, разширяване на съдържателния и социален обхват на читалищната дейност за привличане на по-широк кръг от хора и в същото време да продължава да се утвърждава като съвременен културен център. Голямото предизвикателство пред което сега сме изправени като институция, е новата реалност на все по – голямо отчуждение и изолация.

 Традиционно е поддържане на партньорствата ни с Община, училища, детски градини и НПО.

През 2022 година в читалището ще продължат да функционират и осъществяват своята дейност, както следва:

* библиотеката;
* самодейните колективи;
* школи и курсове;
* гостувания на самодейни и професионални културни институти – театри, кино, ансамбли и индивидуални изпълнители.
* разнообразни културни прояви по различни поводи и събития.

Въпреки пандемията, съставите продължават да обогатяват репертоара си, да участват в национални и международни фестивали, макар и онлайн. Културният календар на Ботевград и общината, който се приема заедно с бюджета, в по-голямата си част, се изпълнява от читалището.

***СИЛНИ СТРАНИ*:**

 В читалището работят добре подготвени специалисти.

 Читалището има традиции в своята работа. Не престава да работи, дори и в трудните условия на изолация.

 Създадени са дълготрайни връзки с училища и детски градини в района.

 Качество на предлаганите услуги.

***СЛАБИ СТРАНИ:***

 Ограничена материална база за развиване на нови форми на дейност.

 Все по – голяма заетост на децата в училищните извънкласни форми, които на практика припокриват читалищната дейност.

***ПРЕДИМСТВА:***

 Авторитета на читалището

 Професионализмът на персонала

 Самостоятелен закон

***ЗАКОНОВА БАЗА:***

 Закона за народните читалища.

 Закона за обществените библиотеки.

***МИСИЯ:*** Народно Читалище „Христо Ботев 1884“ е културен и информационен център, който вплита в себе си модернизъм и стари форми на работа, иновативност и традиции. Организацията е пример за устойчивост и гъвкавост, обединително звено за различните поколения.

**Цели:** Целта на Народно читалище „Христо Ботев 1884“ - Ботевград е да задоволява потребностите на гражданите, свързани с:
1. Развитие и обогатяване на културния живот, социалната и образователната дейност в община Ботевград.
2. Запазване на обичаите и традициите на българския народ;
3. Разширяване на знанията на гражданите и приобщаването им към ценностите и постиженията на науката, изкуството и културата;
4. Възпитаване и утвърждаване на националното самосъзнание;
5. Осигуряване на достъп до информация.

**Водещи принципи на работа:**

Като организация със запазени традиции и съумяваща да се адаптира към бързо променящите се техники и технологии, Народно читалище „Христо Ботев 1884“ се осланя на принципите на ефективност, ефикасност, образованост през целия живот, равноправност и демократичност. Екипа на читалището е отворен към новаторство и промяна. Държи се и се взима под внимание мнението на младите. Ето за това освен с държавни, общински и частни партньори, читалището е в тясно сътрудничество и с организации, чиито екип е съставен от млади хора. Осъзнавайки обществената значимост на ролята на читалището, екипа му е развил като принцип в работата си доброволчеството.

Читалището развива взаимното дългосрочно сътрудничество и взаимопомощ с читалищата от селата в Общината, като много се държи на принципа на децентрализация и подобрен достъп до култура и изкуства на хората отдалечени от центъра.

**Регулярна дейност** Народно читалище „Христо Ботев 1884“ е читалище, което работи в културната, социалната, образователна и информационна сфера.

В читалището има 17 школи и любителски състава и 481 самодееца в различни възрастови групи (от 5 до 80 +) с посещаемост средно между 8 и 12 пъти на месец.

В организацията има следните дейности: Школа по пиано, солфеж и акордеон. Школа по медни духови, дървени духови и ударни инструменти; Мажоретни състави със 7 възрастови групи; Младежки Духов Оркестър ; Танцов състав „Орханийче“; Танцов състав „Ботевградска младост“, Танцов ансамбъл „Ботевград“; Детски хор „Бонка Големанова“ с 2 възрастови групи; Любителски драматичен театър; Детска театрална школа „Карнавал“ с 2 формации; Смесен градски хор; Вокална група „Пей сърце“.

Една от основните дейности на читалището е **Общинска читалищна** **библиотека „Иван Вазов“**. Тя се ползва с голям интерес от жителите в града и Общината. Основната задача на библиотеката е да бъде посредник между информацията и потребителите и усъвършенстването й като обществен, информационен и културен център, осигуряващ равноправен достъп. Специално внимание се обръща на постоянното обновяване и обогатяване на Библиотечния фонд. За съжаление, средствата за закупуване на нови книги са крайно недостатъчни, за да се задоволят читателските потребности и интереси. Те изискват по-голям финансов ресурс , който е непосилен за бюджета на читалището. В тази насока се разработват проекти за попълване на библиотечния фонд. Въвеждане на иновативни услуги, базирани на новите технологии. Активно участие в проекти и програми за насърчаване и поддържане на интереса към четенето. Участие на библиотеката със свои инициативи и дейности в маратон на четенето и Национална библиотечна седмица. Предлагане на качествено обслужване.

Традиция са организираните от читалището и библиотеката празници, изложби, концерти и инициативи, както и съвместно с Общината чествания на национални и официални празници, събори и мероприятия с местно значение :

***1.*** Творческа работилница за изработване на мартеници съвместно с библиотеката.

***2.*** Ден на любителското творчество и Баба Марта – концерт на читалищните състави.

***3.*** Освобождението на България съвместно с Общината

**5**. Мартенски дни на изкуствата съвместно с Общината

***6.*** Лазаровден – „Пъстър хоровод“ традиционен читалищен концерт на открито

**7.** Празници на детската книга и изкуствата за деца

**8.** Участие в Национален маратон на четенето

***9.*** „Отново в Ботевград“ – читалищна инициатива

***10.*** „България пее“ – национална инициатива на БХС с участието на певчески състави

**11.** Участие в Национална библиотечна седмица

***12.*** Ден на Европа съвместно с Общината

**13.** „Парад на мечтите"– годишна продукция на мажоретните състави

***14.*** Ден на славянската писменост съвместно с Общината

**15**.“И аз имам талант“ – концерт от деца – самодейци

***16.*** Продукции на ДМШ, изнесени в откритите нови пространства

***17.*** Детски фестивал „Единството е сила“

**18.** Отбелязване на годишнина от поставяне на театралното начало в Ботевград

**19.** Лято в библиотеката – различни инициатива за деца

***20.*** Последната събота на м. Август – Боженишки Урвич съвместно с Общината

***21.*** Съединението на България – Съвместно с Общината

***22.***  Независимостта на България – Съвместно с Общината

**23.** Празници на духовите оркестри и мажоретни състави в навечерието на Международния ден на музиката 30. 09. – 02. 10. 2022

***24.*** Ден на народните будители

***25.*** Празник на Ботевград – съвместно с Общината

***26***. Коледен концерт с участието на всички читалищни състави

**27.** Серия от образователни концерти – матинета, организирани от Общински духов оркестър в Ботевград и околните села.

***ЗАКЛЮЧЕНИЕ:***

Успешното изпълнение на Проекта ще спомогне за опазването и съхраняването на културно–историческото наследство, опазване на традициите и българщината.

Предвид необичайната ситуация, в която сме поставени за поредна година, и всичките произтичащи от нея последствия и затруднения, се надявам, че ще успеем да осъществим успешно този проект.

С уважение:

 Боряна Нешкова